Den Vest-Sjællandske Avis, 1834-12-20
Sir Robert Peel ankom den 9de December Kl. 8 om Morgenen til London og steeg af i sin Boelig i Privi Gardens. K. 1 modtog han et Besøg af Hertugen af Wellington, som opholdt sig længe hos ham; hvorpaa de begave sig til St. James Park og havde der en lang Audience hos Kongen. Man forventer Parlamentets Opløsning. Hertugen af Wellington skal bestemt have vægret sig ved at modtage Premierminister=Posten. Forresten skal han udvise en overordentlig Virksomhed, da han for Øieblikket forestaaer saamange Departements. Han vedbliver at arbeide i dem fra Kl. 8 1/2 om Morgenen til Kl. 7 om Aftenen, da han saa først spiser til Middag. Hvilke Planer han har for, kunne naturligviis ikke være bekiendte, og hvad man fortæller herom er ikke andet end usikkre Rygter. Den nye Premierminister Sir Robert Peel er 47 Aar gammel, man troer omham, at han vil beqvemme sig til at indføre mange Reformer i Staten og i Kirken. Man beroeliger sig i England og vil oppebie det nye Ministeriums Fremgangsmaade. Lord Brougham har ladet trykke et Forsvar for sit Forhold; men som ikke synes at finde meget bifald. - At man ikke paa alle Steder overlader sig til en beroeliggende Beskuelse af Fremtiden, kan sees af at den Belgiske Finantsminister Hr. Huart har i Repræsentanternes Kammers Mode, den 8de December forelagt Udkastet til et Supplementar Budget om et Tillæg af 10 PC. til Grund- og Personel-Skatten, for at tilveiebringe en eventuel Credit paa 7,240,000 Fr., som dog Regieringen kun vil betiene sig af i Nødstilfælde og under en streng Ansvarlighed. Han byggede sit Forslag derpaa, at den Brittiske Ministeriel Forandring havde opvakt en Straale af Forhaabning hos Fienden af den Belgiske Uafhængighed, og derfor udkræver bele Regieringens Opmærksomhed. - Paa Hr. Robaults Anmodning afgav Udenlandsk Ministeren Hr. de Meulenare den Erklæring: at man vel ikke kunde vide noget om det nye Kabinets Sindelag, især da det var ikke engang endnu constitueret; men at det var Regieringens Pligt at henvende sin Opmærksomhed paa Hollands Bevægelser, for ikke atter at blive et Offer for sin Tillid til Retskaffenhed og Ærefølelse. Han forsikkrede, at der var hverken kommet ham for Øren et Ord eller en Handling, hvoraf han kunde slutte sig til, at den nye Tory=Administration vil afvige fra fine Forgiængeres Fodspor eller betragte de indgaaede Forpligtelser som hævede. Hertugen af Wellington havde blot underrettet den Belgiske Gesandt i London, Hr. van de Weyer, naar og hvor han vilde modtage Meddelelser fra ham; ogsaa havde han underrettet ham om Hertugen af Gloucesters Død. Qvæstionen og Luxembourg er af den Tydske Forbunds-Forsamling overladt til den Londonske Conferences Afgiørelse. - Andre Forandringer som ere foregaaede i Statens udenlandske og indenlandske Forhold have en meget beroligende Karakteer; dertil kunne regnes, at Regieringen i Canton Bern, formeentligen bevæget dertil ved Frankriges Jndflydelse, har aldeles givet efter forde Tydske og Jtalienske Magters Besværinger og vil nu ikke længere taale i Cantonen Forsamlinger af udenlandske Demagoger. - Forbundsforsamlingen har fattet meget omfattende, strenge og tilligevelgiørende Resolutioner for at hæve de politiske Forbindelser paa de Tydske Universiteter, og faae den studerende Ungdom reden ud af de revolutionaire Sværmerier, og alle de forvildede Foretagender, som foruden deres egen Daarlighed, ere aldeles upassende for de Studerendes Alder og stride mod deres hele Bestemmelse. - Men en anden Begivenhed skal være mødt, som ikke seer saa beroligende ud, endskiøndt Sagen endnu ligger skiult i en dyb Baggrund, nemlig at Mehr med Alt skal have erobret det hele sydlige Arabien; thi lykkes det ham først at faae et stort Arabiske Rige stiftet, udrustet med den Europæiske militaire Kultur, saa bliver det et Forbud paa store politiske Bevægelser. - Politiken forvirrer sig desuden stedse meere og det skulde være underligt om en stor Kamp paa Jorden ikke skulde forestaae.